Það stendur ekki til að kjósa um valdsvið forseta 2017, því miður.

Svo var að heyra í viðtali við forsætisráðherra að alls óvíst væri hvort nokkuð yrði kosið um einstök stjórnarskrárákvæði samhliða forsetakostningum á næsta ári.

Og auk þess liggur það fyrir að ekkert þeirra atriða, sem kosið yrði um, myndi snerta valdsvið forseta Íslands.

Aðeins yrði kosið um lítinn hluta stjórnarskrárinnar.

Þess vegna virðist andstaðan við að breyta nokkru vera furðu einbeitt við fyrstu sýn.

En, það ætti sant ekki að koma á óvart, enda er mikið í húfi fyrir valdaöfl landsins að breyta engu.

Það voru upphaflega Framsóknarmenn sem settu það sem skilyrði fyrir að verja minnihlutastjórn Jóhönnu Sigurðardóttur vantrausti að sett yrði ný stjórnarskrá og efnt til sérstaks stjórnlagaþings.

Hugmyndin um Þjóðfund kom úr röðum þingmanna Sjálfstæðisflokksins.

Báðir flokkarnir virtust í svipuðu ástandi eftir Hrunið og alkóhólistinn sem er búinn að klúðra öllu og lofar að hætta að drekka.

En fljótlega gripu þau öfl í taumana innan þessara flokka, sem mynda ráðandi valdöfl í þjóðfélaginu og geta með engu móti sætt sig við nokkrar breytingar.

Og viðsnúningurinn varð fljótlega alger.

Þau ráða ferðinni og njóta stuðnings út fyrir flokksböndin.

Fyrri ummæli:
Eftir tugi, eða hundruði, blogga um þörf á nýrri stjórnarskrá, hefur þér algerlega yfirsést að greina okkur frá því, hvað sé að þeirri gömlu.
If it ain&#39;t broke, don&#39;t fix it.

Gamla stjórnarskráin er að miklu leyti til sú sama og var samþykkt 1944. Fimm árum síðar, í nýjársávarpi sínu 1949, sagði Sveinn Björnsson:
"Og nú, hálfu fimmta ári eftir stofnun lýðveldisins rofar ekki enn fyrir þeirri nýju stjórnarskrá, sem vér þurfum að fá sem fyrst og almennur áhugi var um hjá þjóðinni og stjórnmálaleiðtogum, að sett yrði sem fyrst. Í því efni búum vér því ennþá við bætta flík, sem sniðin var upprunalega fyrir annað land, með öðrum viðhorfum, fyrir heilli öld. Er lýðveldið var stofnað var þess gætt að breyta engu öðru í stjórnarskránni en því sem óumflýjanlegt þótti vegna breytingarinnar úr konungsríki í lýðveldi. Mikil þróun hefir orðið á síðustu öldinni með mjög breyttum viðhorfum um margt. Vonandi dregst eigi lengi úr þessu að setja nýja stjórnarskrá."

||

Það er engin þörf á því að vera að hringla með stjórnarskrána á fárra ára fresti. Það er ekki þörf nema mjög róttækar og jákvæðar breytingar séu algjörlega nauðsynlegar. Og þótt ég sé hlynntur auknum þjóðaratkvæðagreiðslum og vildi gjarnan gera þær breytingar að 62. grein verði tekin út og sú atlaga að persónufrelsinu sem Alþingi gerði 1995 verði afnumin (útþynning af umræddu frelsi með því að bæta við 2. málsgrein sem í raun ógildir 1. málsgrein), þá vil ég frekar hafa stjórnarskrána eins og hún er frekar en að gera hana að vopni í höndum ESB-sinna, sem óska eftir auknu fullveldisframsali til Bruxelles samhliða skertum valdaheimildum forsetans.

Þá er betra heima setið en af stað farið. Í stuttu máli, þá skiptir ekki máli hvort það dragist að breyta stjórnarskránni. Það sem er mikilvægara er að stjórnarskrárbreytingarnar séu gerðar í fullri sátt við þjóðina. Og ekki á þann hátt sem vinstristjórnin ætlaði sér það.

Og þeir sem benda á að bandarísku stjórnarskránni hafi verið breytt ótal sinnum verða að átta sig á því að stjórnarskráin (Bill of Rights) sem innihélt 10 viðbætur var ekki fullgerð þegar það var endanlega viðtekið af þinginu 1792. Hins vegar er núverandi stjórnarskrá Íslands (frá 1944) fullmótuð. Eins og fyrr er greint, þá á ekki að vera þörf á því að uppfæra stjórnarskrána eins og eitthvað tölvuforrit, því hún er grunnurinn sem lýðveldið (stjórnsýslan og réttindi/skyldur þegnanna) hvílir á. Til viðbótar henni eru síðan ýtarleg lög um hvernig framkvæma eigi einstaka ákvæði hennar og það eru þessi stjórnsýslulög sem eru uppfærð eða breytt, þó þannig að þau stinga ekki í stúf við ákvæði stjórnarskrárinnar.

Tiltök vinstristjórnarinnar um stjórnarskrárbreytingar voru svo viðvaningslega framkvæmd af hennar hálfu að það var allt dæmt til að misheppnast. Enda einskær blekkingaleikur þeirrar ógæfustjórnar. Þegar þjóðin er fengin til að vinna með tillögur að breytingum, þá á að gera það á réttan hátt fyrir opnum tjöldum en ekki með lygum og baktjaldamakki eins og vinstristjórnin varð uppvís að. Hennar einasta markmið var að sölsa landið undir stjórn ESB, ekkert annað skipti máli. Fyrsta skrefið var að breyta stjórnarskránni undir alls konar yfirskini.

||

Þetta er þó amk rök fyrir því að við þurfum aðra stjórnarskrá: Sveinn Björnsson sagði það (fyrir 66 árum síðan).

Nú ríður á að rannsaka gaumgæfilega hvað fleira Sveinn lét frá sér í ræðu og riti svo unnt verði að framfylgja því.

||

Meir en lítið messar byrst,
mest á netheimstorgum,
skarti hlaðin Elín Hirst,
hljóp "veggmegin" framúr í morgun...

http://www.visir.is/elin-osatt-med-olaf-og-david--thad-eru-nyjir-timar-sem-their-skynja-ekki-nogu-vel-/article/2015150919539

||

Fjandinn hefur mikið misst

mest á Bessastöðum

En úr því böli bætir Hirst

og Belsebúb á helgidögum

||

...bezt hjá valdagröðum!

||

"Hennar einasta markmið var að sölsa landið undir stjórn ESB, ekkert annað skipti máli."
"EES-réttur öðlast ekki bein réttaráhrif með sama hætti og bandalagsréttur.
Hins vegar er skylt að taka hann í landslög í þeim mæli sem nægir til þess að hann geti öðlast sambærileg áhrif að þessu leyti og bandalagsréttur."
Stefán Már Stefánsson lagaprófessor, Evrópusambandið og Evrópska efnahagsvæðið, bls. 168.

||

"Schengenríki sem ekki eru í Evrópusambandinu (Noregur, Ísland og Sviss) hafa engin formleg völd þegar ákvarðanir eru teknar sem varða samstarfið og hafa í raun aðeins kost á því að taka upp þær reglubreytingar sem því fylgja eða segja sig úr því ella."
Schengen-samstarfið

||

Eiríkur Bergmann Einarsson, forstöðumaður Evrópufræðaseturs Háskólans á Bifröst:
"Til að mynda er Svíþjóð aðeins gert að innleiða hluta af heildar reglugerðaverki Evrópusambandsins.
Og okkur Íslendingum er nú þegar gert að innleiða ríflega 80% af öllum þeim lagareglum Evrópusambandsins sem Svíum er gert að innleiða."

||

"Fjórfrelsið gildir á öllu Evrópska efnahagssvæðinu og það felur í sér frjáls vöru- og þjónustuviðskipti, frjálsa fjármagnsflutninga og sameiginlegan vinnumarkað.
Að auki kveður samningurinn um Evrópska efnahagssvæðið á um samvinnu ríkjanna á svæðinu í til dæmis félagsmálum, jafnréttis-, neytenda-, umhverfis-, mennta-, vísinda- og tæknimálum."

||

"Lög og reglugerðir sem gilda um innflutning dýraafurða:
Reglugerð nr. 1043/2011 um eftirlit með heilbrigði eldisdýra og dýraafurðum í viðskiptum innan Evrópska efnahagssvæðisins."
Á Evrópska efnahagssvæðinu eru Evrópusambandsríkin, Ísland, Noregur og Liechtenstein.

||

"Aðilar, sem njóta réttar hér á landi samkvæmt reglum samningsins um Evrópska efnahagssvæðið (EES) eða stofnsamnings Fríverslunarsamtaka Evrópu (EFTA) um frjálsa för fólks, staðfesturétt, þjónustustarfsemi eða fjármagnsflutninga, geta öðlast heimild yfir fasteign hér á landi án leyfis dómsmálaráðherra, enda þótt þeir uppfylli ekki skilyrði 1. mgr. 1. gr. laga um eignarrétt og afnotarétt fasteigna."
Reglugerð um rétt útlendinga, sem falla undir samninginn um Evrópska efnahagssvæðið eða stofnsamning Fríverslunarsamtaka Evrópu, til að öðlast eignarrétt eða afnotarétt yfir fasteignum, nr. 702/2002
Á Evrópska efnahagssvæðinu eru Evrópusambandsríkin, Ísland, Noregur og Liechtenstein og í EFTA eru Ísland, Noregur, Sviss og Liechtenstein.

||

8.4.2013:
"Stefan Füle stækkunarstjóri Evrópusambandsins kveðst hafa fullan skilning á sérstöðu Íslands um bann við innflutningi á lifandi dýrum og sagði að fullur vilji væri til að taka tillit til hinna sérstöku aðstæðna sem ríktu á Íslandi um dýra- og plöntuheilbrigði."
"Á fundinum lýsti stækkunarstjórinn yfir að Evrópusambandið væri nú reiðubúið að hefja viðræður við Íslendinga um kaflann um matvælaöryggi og dýra- og plöntuheilbrigði á grundvelli samningsafstöðu Íslendinga.
Stækkunarstjórinn sagði að Íslendingum hefði tekist vel að koma sérstöðu sinni á framfæri."
"Í samningsafstöðu Íslendinga eru settar fram skýrar kröfur um að við myndum viðhalda banni á innflutningi á lifandi dýrum."

||

Þetta vilja Sjálfstæðisflokkurinn og Framsóknarflokkurinn:
22.8.2009:
"Fyrri myndin segir okkur að innlend heimili skuldi að meðaltali ríflega tvö- til þrefalt meira en önnur (vestræn) heimili sem hlutfall af ráðstöfunartekjum eða sem svarar um fjórföldum ráðstöfunartekjum.
Seinni myndin segir okkur að greiðslubyrði innlendra heimila sé um það bil tvöfalt meiri en hjá öðrum (vestrænum) þjóðum eða að um 30-35% af ráðstöfunartekjum fer í að þjónusta þær skuldir sem hvíla á heimilum landsins að meðaltali.
Sé tekið tillit til að vextir eru hærri hér en víðast hvar annars staðar verður myndin enn svartari (gefið að lánstími sé álíkur).
Lítill hluti greiðslnanna fer þá í að borga niður höfuðstól lánsins en yfirgnæfandi hlutfall af heildargreiðslubyrðinni fer í vaxtagreiðslur.
Eignamyndun er því mun seinna á ferðinni."
Skuldir heimilanna

||

Ísland gæti fengið aðild að gengissamstarfi Evrópu, ERM II, þegar landið fengi aðild að Evrópusambandinu.
"The currency of Denmark, the krone (DKK), is pegged at approximately 7.46 kroner per euro through the ERM.
Although a September 2000 referendum rejected adopting the euro, the country in practice follows the policies set forth in the Economic and Monetary Union of the European Union and meets the economic convergence criteria needed to adopt the euro."
10.2.2015:
"Í Danmörku hafa lágir vextir á húsnæðislánum einnig styrkt efnahagslífið og komið því enn betur í gang.
Nú er hægt að fá lán til 30 ára með föstum 1,5 prósenta vöxtum en aldrei hefur verið boðið upp á lægri fasta vexti.
Þessi lán eru óverðtryggð."

||

1.4.2015:
"12. mars síðastliðinn tilkynnti Gunnar Bragi Sveinsson utanríkisráðherra Evrópusambandinu að Ísland væri ekki lengur umsóknarríki."
Straumurinn til Pírata eftir 12. mars síðastliðinn

||

Skoðanakannanir um aðild Íslands að Evrópusambandinu eru lítils virði þegar samningur um aðildina liggur ekki fyrir.
Tugþúsundir Íslendinga hafa ekki tekið afstöðu til aðildarinnar og aðrar tugþúsundir geta að sjálfsögðu skipt um skoðun í málinu.
Fólk tekur afstöðu til aðildarinnar fyrst og fremst út frá eigin hagsmunum, til að mynda afnámi verðtryggingar, mun lægri vöxtum og lækkuðu verði á mat- og drykkjarvörum með afnámi allra tolla á vörum frá Evrópusambandsríkjunum.
Og harla ólíklegt að meirihluti Íslendinga láti taka frá sér allar þessar kjarabætur.

||

Hver er stefna ESB í málefnum flóttamanna?

||

Hver er stefna Íslands í málefnum flóttamanna?

||

19.5.2015:
"Helgi Hrafn Gunnarsson, þingmaður Pírata, segir að ef Píratar myndu verða í þeirri stöðu að hafa áhrif á ríkisstjórnarmyndun eða áherslur á næsta kjörtímabili, yrðu þær á lýðræðisumbætur og tiltekur sérstaklega þrennt í þeim efnum, auk þess að endurvekja þurfi stjórnarskrármálið:

Málskotsréttur þjóðarinnar, þannig að einhver prósenta þjóðarinnar (til dæmis 5-10%) geti knúið fram þjóðaratkvæðagreiðslu um mál á Alþingi. Þetta sé hugsað til að draga valdið nær þjóðinni sjálfri, þar sem þingið geti aldrei orðið fullkominn málsvari almennings.

Málskotsréttur minnihlutans á Alþingi, þannig að 1/3 þingsins geti knúið fram þjóðaratkvæðagreiðslur um mál á Alþingi. Þetta sé hugsað til þess að bæta vinnubrögðin á Alþingi og draga úr óþörfum leiðindum af allri sort, svo sem gerræði meirihlutans og í beinu kjölfari málþófi minnihlutans.

Aðskilnaður framkvæmdavalds og löggjafarvalds, þannig að ráðherrar megi ekki vera þingmenn á sama tíma og þeir eru ráðherrar.

Hvað varðar fiskveiðistjórnun segir hann að Píratar leggi áherslu á stuðning sinn við nýja stjórnarskrá sem byggi á frumvarpi Stjórnlagaráðs. Í 34. grein þess frumvarps sé að finna afgerandi og mikilvæga breytingu á grundvallaratriðum fiskveiðistjórnunar sem felist í eftirfarandi málsgrein:
Enginn getur fengið auðlindirnar, eða réttindi tengd þeim, til eignar eða varanlegra afnota og aldrei má selja þær eða veðsetja.

Og hvað virkjanir varðar segir Helgi Hrafn að menn hefðu haldið að með rammaáætlun þyrfti ekki sérstaka stefnu í málaflokknum en hins vegar sé stjórnarmeirihlutinn nú að rífa þá áætlun í tætlur á þinginu.

Varðandi Evrópusambandið sé það stefna Pírata að þjóðin eigi að ákveða með þjóðaratkvæðagreiðslu um framhald viðræðna.
Segi hún nei sé málinu lokið þar til pólitískt umboð yrði sótt til að sækja um að nýju, verði vilji til þess. Segi hún já skuli viðræðum haldið áfram."

||

1.9.2015:
Meirihluti kjósenda undir þrítugu styður Pírata

||

1.9.2015:
Píratar fengju 26 þingmenn en Sjálfstæðisflokkurinn 15

||

Flýjum þá....

||

29.7.2015:
"Á fyrri hluta árs­ins fluttu 1.140 fleiri er­lend­ir rík­is­borg­ar­ar til lands­ins en frá land­inu. Með þeirri viðbót hafa alls 5.264 fleiri er­lend­ir rík­is­borg­ar­ar flutt til lands­ins en frá land­inu frá árs­byrj­un 2012.
Þró­un­in er þver­öfug hjá ís­lensk­um rík­is­borg­ur­um. Á fyrri hluta árs­ins voru brott­flutt­ir ís­lensk­ir rík­is­borg­ar­ar um­fram aðflutta alls 490 og sam­tals 2.222 frá árs­byrj­un 2012."
19.8.2010:
Rúmlega 36 þúsund íslenskir ríkisborgarar búa erlendis
Íslenskir ríkisborgarar - Brottfluttir umfram aðflutta árið 2014: Alls 760.
Íslenskir ríkisborgarar - Brottfluttir umfram aðflutta árin 2006-2014: Alls 8.136.
Hagstofa Íslands - Búferlaflutningar milli landa eftir kyni, ríkisfangi og landsvæðum 1986-2014

||

" upphaflega Framsóknarmenn sem ....að sett yrði ný stjórnarskrá og efnt til sérstaks stjórnlagaþings... Hugmyndin um Þjóðfund kom úr röðum þingmanna Sjálfstæðisflokksins."

Það er gott þegar menn sjá fyrri mistök og halda ekki í vitleysuna. Og slæmt þegar menn blindast svo af ímynduðu ágæti sköpunar sinnar að þeir geta ekki skipt um skoðun og sturtað lortinum niður.

||

Þjóðaratkvæðagreiðslan 20. október 2012 er enn í fullu gildi.
Og næsta víst, eins og Bjarni Fel. myndi segja, að ríkisstjórn Framsóknarflokksins og Sjálfstæðisflokksins kolfellur í næstu alþingiskosningum.

Ummæli:
Niðurstaða þjóðaratkvæðagreiðslunnar 20. október 2012:
1. Vilt þú að tillögur stjórnlagaráðs verði lagðar til grundvallar frumvarpi að nýrri stjórnarskrá?
Já sögðu 67,5%.
2. Vilt þú að í nýrri stjórnarskrá verði náttúruauðlindir sem ekki eru í einkaeigu lýstar þjóðareign?
Já sögðu 82,9%.
3. Vilt þú að í nýrri stjórnarskrá verði ákvæði um þjóðkirkju á Íslandi?
Já sögðu 57,1%.
4. Vilt þú að í nýrri stjórnarskrá verði persónukjör í kosningum til Alþingis heimilað í meira mæli en nú er?
Já sögðu 78,4%.
5. Vilt þú að í nýrri stjórnarskrá verði ákvæði um að atkvæði kjósenda alls staðar að af landinu vegi jafnt?
Já sögðu 66,5%.
6. Vilt þú að í nýrri stjórnarskrá verði ákvæði um að tiltekið hlutfall kosningarbærra manna geti krafist þess að mál fari í þjóðaratkvæðagreiðslu?
Já sögðu 73,3%.

Verkefni: Tilfinning
Merking: Hlutlaust